นายโอฬาร พิทักษ์ ผ.อ.สำนักส่งเสริมและจัดการสินค้าเกษตร กรมส่งเสริมการเกษตร เปิดเผยว่า ขณะนี้อยู่ระหว่างการจัดทำแผนบริหารจัดการผลไม้  3  ชนิด ได้แก่ เงาะ มังคุด และทุเรียน ร่วมกับหน่วยงานอื่นๆ เพื่อแก้ปัญหาราคาผลผลิตตกต่ำ เนื่องจากผลผลิตของผลไม้ทั้ง  3  ชนิด จะออกสู่ท้องตลาดในช่วงเดียวกัน คือ ตั้งแต่เดือน เม.ย.-พ.ค. นอกจากนั้น ปริมาณผลผลิตในปี  2550  ยังคาดการณ์ว่าจะมีเพิ่มมากขึ้นจากปี  2549  เป็นจำนวนมาก โดยเฉพาะในส่วนของมังคุดที่มีปริมาณเพิ่มมากขึ้นเป็น  111,542  ตัน จากปีที่แล้วที่มีปริมาณผลผลิต  45,822  ตัน คิดเป็นร้อยละ  143.42